**קראו את הטקסט, וענו על השאלות שאחריו.**

**סגנונות הלמידה** – **מסורות עתיקות מלמדות שיעור שאבד בעידן הטכנולוגי**

(מעובד על עפ"י מאמר מאת תום לב ארי וירדן להבי, "קול קורא", 24 בנובמבר 2019)

|  |  |
| --- | --- |
| 5 | למידה היא אחד התהליכים הקוגניטיביים הראשוניים המתרחשים במוח האדם. מיום היוולדנו אנחנו לומדים את הקשר בין פעולה לתגובה: אנחנו מחקים הבעות פנים ולומדים את תגובת הסביבה אליהן, מנסים לראשונה מזון חדש ולומדים את הטעם המתגלה בפינו. מאוחר יותר אנחנו רוכשים כלים לאינטראקציה חברתית ולומדים לקרוא סיטואציות, משפרים מיומנויות' כגון רכיבה על אופניים או מציאת כל חלקי הפאזל בזמן קצר יותר ומרחיבים את הידע שלנו על העולם ועל אופן התנהלותו. למידה כוללת בתוכה רכישה, הרחבה ושיפור של ידע וכן תובנות ומיומנויות. |
| 10  15 | נהוג לחשוב כי אנשים שונים לומדים טוב יותר באופן שונה. כלומר, שיש מי שאופן הלמידה המוצלח ביותר עבורו הוא למידה ויזואלית, בעוד שלאחרים יהיה נכון יותר להקשיב לידע או להיחשף אליו בדרכים שונות אחרות על מנת לרכוש אותו. במקומות רבים אפילו מסווגים את התלמידים מגיל צעיר למספר קטיגוריות כדי לעזור להם ולהקל עליהם בתהליך הלמידה. אחד המבחנים הידועים בתחום נקרא VARK והוא פותח על ידי ניל פלמינג, שעבד כמפקח בבית ספר בניו זילנד בשנות התשעים של המאה ה-20. מבחן ה VARK מרכז 16 שאלות בסגנון: כשאתה מבקש הוראות הגעה ליעד, האם אתה מעדיף שיסבירו לך במילים או שיציירו לך מפה? והוא נותן הערכה מספרית למידת השייכות שלך אל כל אחת מארבע הקבוצות: ראייה, שמיעה, קריאה-כתיבה או תנועה. |
|  | **מבחן המעבדה** |
| 20  25  30  35 | במאמר שפורסם בכתב העת Anatomical Sciences Education שואלת פולי האוסמן , האם סגנון הלמידה באמת ישפיע על ההישגים או שהוא "רק" ישפר את ההנאה שנפיק מהלמידה. ממחקרה, שבו סווגו 426 סטודנטים לאנטומיה על פי מבחן ה- VARK , עולה כי לא רק שרוב הסטודנטים לא בוחרים ללמוד בדרך המתאימה להם על פי סגנון הלמידה שאליו הם משתייכים, או לסגל לעצמם הרגלים חדשים הנגזרים מהתוצאות שקיבלו, אלא שאלה שהתבקשו או בחרו ללמוד בצורה התואמת את סיווגם, לא הגיעו להישגים גבוהים יותר מאלה שלא. במחקר אחר נבחנו נבדקים בזיכרון תמונות ומילים. אלה שתיארו את עצמם כלומדים ויזואליים (חזותיים), הניחו כי יזכרו טוב יותר תמונות מאשר מילים, ואלה שהגדירו את עצמם כשמיעתיים הניחו להפך. על פי תוצאות המחקר, לא נמצאה התאמה בין השימוש בסגנון הלמידה של הנבדקים לבין הישגיהם במבחנים. במילים אחרות, יכול להיות שהמונח "סגנון למידה" מתאר את דרך הלמידה הנעימה ביותר בשבילנו, אבל לאו דווקא את הדרך המוצלחת ביותר. נראה שאנשים נוטים לבלבל בין העדפות ליכולות או לחוזקות. אתה יכול לאהוב משהו וגם להיות טוב או לא טוב בו או כל נקודה אחרת על הרצף שביניהם. אז מה אפשר לעשות על מנת לשפר את יכולת הלמידה? |
|  | **תרבות הכאן ועכשיו** |
| 40  45 | לעיתונאית אמנדה ריפליי יש נקודת מבט מעניינת לגבי העניין. היא טוענת כי מה שחסר לנו היום כדי להשתפר בלמידה, הוא סוג של תחושת נוחות עם המאבק הכרוך בלמידה. הסכמה וקבלה של האתגר. במובן המעשי, עלינו לעבוד על תחושת אי הנוחות המלווה את החוויה של "לא לדעת": תחושת חוסר הביטחון הנובעת מנקודת המוצא, המתסכלת אך החיונית, של למידה – אי הידיעה. בעולם של המאה ה- 21 הכול נמצא במרחק הקשה. קליק אחד על העכבר וכל הידע שבעולם פרוש לפנינו כמו שולחן ארוחת חג. אנחנו מגיעים ליבשת אחרת תוך שלוש שעות טיסה, ואפילו לא חייבים לחכות לקופאית בסופר שתתפנה, אלא לשלם בעמדת שירות עצמי ממחושבת. |
| 50 | אנחנו חיים במציאות שמעודדת אותנו לחשוב שזמן שווה כסף ושכסף שווה חיים. ומנגד, תהליך הלמידה הוא תהליך ארוך שאין בו קיצורי דרך, הדורש מאיתנו לחוות את השיפור הקטן שבכל צעד. תהליך הלמידה דורש מאתנו להתמיד ולהצליח לשמוח משינויים מזעריים בדרך. לרוב אנחנו מוצאים את עצמנו מתוסכלים ממשך הזמן ומהקושי שבחוסר הצלחה. אנחנו רוצים שזה יהיה מהיר בדיוק כמו להדליק את הטלוויזיה: ללחוץ על כפתור ולצפות. אנחנו רגילים הרי לקבל תוצאה במהירות של הודעת אס.אמ.אס. |
|  | **מה אנחנו בוחרים לטפטף** |
| 55  60  65 | המידע שאנו מקבלים עובר דרכנו וכדי להחזיק בו אין מנוס מלחזור עליו מספר פעמים. כך הוא ייטמע במוחנו ויהפוך לחלק בלתי נפרד מהידיעות שלנו. זו דרך הפעולה של המוח האנושי. גם במדע היו לגישת החזרה מייצגים דומיננטיים, כמו שיטת פיינמן, הידועה כאחת השיטות המוצלחות ביותר ללמידה או וידוא למידה של נושא חדש. על פי הפיסיקאי ריצ'רד פיינמן, שכונה "המסביר הגדול" בשל יכולתו המרשימה להסביר בפשטות נושאים מאד מורכבים להבנה, השלב הראשון בלמידת נושא חדש הוא תיאור הנושא במילים פשוטות. עלינו לשבת עם דף ועיפרון, או מחשב נייד, ולכתוב סיכום מתומצת של כל החומר שקראנו או אספנו בצורות שונות. חזרה ראשונה. אחר כך מגיע הניסיון להסביר אותו לאדם שטרם שמע עליו, וזו חזרה שנייה. לאחר מכן, על ידי משוב נזהה נקודות תורפה בהסבר ונחדד אותן, וזו תהיה החזרה השלישית. לבסוף, נבצע ניסיון הסברה נוסף עם הגרסה המשופרת לאדם חדש – חזרה רביעית. |
| 70 | נראה כי כל עוד לא הומצא הקסם שיטמיע למידה נצחית ברגע, מיטב המוחות וגדול המוסדות האנושיים יטענו כי כדאי להשקיע את הזמן ואת האנרגיה בשינון חומרי הלימוד. כמובן, אפשר ואף רצוי לעשות זאת בדרך מהנה ויצירתית בהתאם לסגנון הלמידה המועדף על כל לומד. כולנו יודעים שחזרה על החומר הלימודי יכולה להיות משעממת ומתישה, אך אם מבצעים אותה באופן המותאם ללומד ובדרך יצירתית ולא שגרתית, היא יכולה להיות אף מפתיעה ומהנה. |

**ענו על השאלות הבאות:**

**1.** מהי הטענה **המרכזית**  המוצגת במאמר?

הקף את התשובה הנכונה.

א. לכל אחד יש סגנון למידה שמתאים לו.

ב. תהליך הלמידה הוא תהליך ארוך שדורש זמן רב.

ג. למידה על פי סגנון הלמידה האישי יכולה לסייע לתהליך הלמידה. (10 נק')

**2.** בשורה 2 כתוב : "מיום היוולדנו אנחנו לומדים את הקשר בין פעולה לתגובה**:**

אנחנו מחקים הבעות פנים ולומדים את תגובת הסביבה אליהן, מנסים לראשונה מזון

חדש ולומדים את הטעם המתגלה בפינו".

**מה תפקיד הנקודתיים בשורה זו?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (5 נק')

**3.** בפסקה הראשונה כתוב **שלמידה כוללת בתוכה רכישה, הרחבה ושיפור של**

**ידע וכן תובנות ומיומנויות.**

כתבו דוגמות לכך מתוך הפסקה הראשונה:

רכישה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הרחבת ידע: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שיפור מיומנויות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (21 נק')

**4.** בשורות 35-20 מוצג **מחקר העוסק בסגנונות למידה**.

**א.** מהי **שאלת המחקר**?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ב.** מהי **תוצאת המחקר**?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ג.** מהי ה**מסקנה** העולה מן המחקר?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (21 נק')

**5.** (1) בשורה 12 מופיעה המילה **קטיגוריות**.

מה פירוש המילה?

הקף את התשובה הנכונה.

א. אפשרויות ב. סוגים ג. תבחינים ד. חלופות

(2) בשורה 56 מופיעה המילה **דומיננטיים**.

מה פירוש המילה?

הקף את התשובה הנכונה.

א. בולטים ב. קשים ג. מסובכים ד. מורכבים

**(3)** בשורה 49 מופיעה המילה **מזעריים.**

מה פירוש המילה?

הקף את התשובה הנכונה.

א. משמעותיים ב. מרכזיים ג. קטנים ד. לא חשובים (12 נק')

**6. בשורות 43-41 כתוב**: "בעולם של המאה ה- 21 הכול נמצא במרחק הקשה.

קליק אחד על העכבר וכל הידע שבעולם פרוש לפנינו כמו שולחן ארוחת חג".

**הסבירו משפט זה במילים שלכם.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (7 נק')

**7. א.** בשורות 14-13 כתוב: "כדי לעזור **להם**..."

למי מתייחסת המילה **להם**? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ב. בשורות 38-37 כתוב: "**היא** טוענת כי מה שחסר לנו היום..."

למי מתייחסת המילה **היא**? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(8 נק')

**8.** בשורות 65-58 מתוארת "שיטת פיינמן "ללמידה יעילה ומיטבית.

כתבו בקצרה (במילים שלכם) ליד כל אחד מהשלבים של שיטה זו

את **הפעולה**  שצריכה להתרחש בו.

שלב ראשון: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שלב שני: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שלב שלישי: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שלב רביעי: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(16 נק')

**בהצלחה!**